Valokuvaaja kiersi Suomea etsimässä sadan vuoden suomalaiset, yhden itsenäisen Suomen jokaiselta vuodelta – ja tässä he ovat upeissa kuvissa vauvasta satavuotiaaseen!

Valokuvaaja Hannu Pakarinen kuvasi jokaiselta itsenäisyyden vuodelta yhden sinä vuonna syntyneen suomalaisen. Nyt ovat julki kaikki kuvat suomalaisia syntymävuosilta 1917–2017. Vuoden 2017 suomalainen oli kuvaushetkellä vielä syntymättä ja siis nimetön. Hänen äitinsä on Jenni Löv. Vanhin, vuonna 1917 syntynyt Ruth Malmberg, on nyt satavuotias.